Кристоф Мекел
Бакшиш

Превод от немски: Венцеслав Константинов, —

chitanka.info

Преди смъртта проверете грижливо бакшиша!

Огледайте всяка монета, преди да я пуснете в джоба!

Какво ли сте сторили, че ви дават бакшиш?

Какво ще поискат от вас

в отплата за почерпката?

Кой има полза от вашето мълчание?

На кого ще навреди гласът ви?

Какво не бива да видите, че ви даряват с наочници?

Какво сте вече прозрели, че ви предлагат слепота?

Какво сте изтървали насън, че ви колят гъски

и ви почерпват с ром?

Проверете грижливо бакшиша и запомнете добряка,

обещал с усмивка да ви запомни.

Каква е изгодата на съседа да запази живота ви?

Какъв е интересът на пазача да охранява съня ви?

Преди смъртта проверете грижливо бакшиша!

Огледайте всяка монета, преди да я пуснете в джоба!

Какво ли сте сторили, че ви дават бакшиш?

Какво ще поискат от вас

в отплата за почерпката?

1959

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.